ધર્મગ્રંથો અનુસાર સૃષ્ટિના પ્રારંભમાં લોકપિતામહ બ્રહ્માએ અનેક લોકની રચના કરવાની ઈચ્છાથી ઘોર તપસ્યા કરી અને તેના તપથી પ્રસન્ન થઈને ભગવાન વિષ્ણુએ તપ અર્થ વાળા સન નામથી યુક્ત સનક, સનન્દન, સનાતન, અને સનત્કુમાર નામના ચાર મુનિઓના રૂપમાં અવતાર લીધો. આ ચાર પ્રાગટ્ય કાળથી જ મોક્ષ માર્ગ પરાયણ, ધ્યાનમાં તલ્લીન રહેનાર, નિત્યસિદ્ધ તથા નિત્ય વિરક્ત હતા. આ ભગવાન વિષ્ણુના સર્વપ્રથમ અવતાર માનવામાં આવે છે.